stanford-oval/wikipedia huggingface dataset:
อิรินา แซนเดอร์

อิรินา แซนเดอร์
อิรินา เซนเลอร์ (โปแลนด์: Irena Stanisława Sendler; สกุลเดิม ชีซานอฟก้า) หรือในนาม อิรีนา เซนเลอร์โอวา ใช้ชื่อแรกของเธอในภาษาโปแลนด์ คือ "โจลานต้า" (15 กุมภาพันธ์ 1910 - 12 พฤษภา 2008) เธอทำงานเป็นอาสาสมัครตำรวจและนักสังคมสงเคราะห์ เพื่อช่วยเหลือเหล่าตำรวจใต้ดินในช่วงสงครามโลกครั้งที่สอง ของกลุ่มนาซีเยอรมันในวอร์ชอว์ ตั้งแต่ช่วง ตุลาคมปี 1943 เธอเป็นหัวหน้าของสถานพักพิงเด็กชั่วคราวที่ชื่อว่า เซก็อตต้า, และสภาโปแลนด์เพื่อช่วยเหลือชาวยิว (Polish: Rada Pomocy Żydom).
ในช่วงปี 1930 เซนเลอร์ได้ติดต่อกับคนรู้จักของเธอตั้งแต่สมัครอยู่ที่ ฟรี โปลิส ยูนิเวอร์ซิตี้ (Free Polish University). ทำให้ตั้งแต่ 1935 ถึง ตุลาคม 1943. เธอทำงานภายในกรมสวัสดิการสังคมและสาธารณสุขเมืองวอร์ซอ เธอรวบรวมข้อมูลและการเคลื่อนไหวทุกอย่างของสงครามเอาไว้ เช่นเรื่องของชาวยิว เธอทำงานเป็นหนึ่งในเครือข่ายผู้และผู้สนับสนุนของกรมซึ่งส่วนมากเป็นสตรี เซเลอร์เข้าร่วมกลุ่มพร้อมกับโดเซนอื่นๆ เพื่อทำการช่วยเหลือเด็กๆชาวยิวให้ออกห่างจากวอร์ชอที่เต็มไปด้วยเหล่านาซี ทำให้พวกเขาเปลี่ยนชื่อ ที่อยู่ ข้อมูลส่วนตัวเพื่อความปลอดภัยก่อนจะส่งมอบให้แก่ครอบครัวชาวโปแลนด์เป็นผู้ช่วยเหลือดูแล หรือพาเด็กๆไปอยู่ที่อื่นที่สามารถดูแลได้ หรือพาไปอยู่ที่โบร์ถคาทอลิคที่ดูแลโดยแม่ชี เพื่อช่วยเด็กๆจากฮอโลคอสต์ หรือการกวาดล้างชาวยิว โครงการฆาตกรรมที่ได้รับการสนับสนุนจากรัฐโดยเยอรมนี นำโดยอดอล์ฟ ฮิตเลอร์และพรรคนาซี ทั่วทั้งดินแดนที่เยอรมนียึดครอง จากชาวยิว 9 ล้านคนที่อาศัยอยู่ในทวีปยุโรปก่อนฮอโลคอสต์ ประมาณสองในสามถูกสังหาร
ต่อมา เธอถูกตกเป็นผู้ต้องสงสัยของทหารนาซีชาวเยอรมันภายในวอร์ชอ ในเรื่องของการทำการเป็นตำรวจใต้ดินและการช่วยเหลือชาวยิว ในช่วงตุลาคม ปี1943 เธอถูกจับกุมโดยกลุ่ม เกสตาโพ (เยอรมัน: Gestapo) แต่ทว่าเธอเลือกที่จะปฏิเสธและซ่อนรายชื่อและที่อยู่ทั้งหมดของเด็กๆชาวยิวที่เธอได้ช่วยเหลือไว้ เพราะเกรงว่าหากรายชื่อทั้งหมดตกสู่มือของกลุ่ม เกสตาโพแล้วจะทำให้เกิดการสูญเสีย เธอยังคงยืนหยัดและกล่าวปฏิเสธทุกๆอย่างว่าเธอไม่รู้เห็นใดๆทั้งสิ้น เซนเลอร์ไม่เคยพูดถึงเรื่องราวของงานที่เธอทำหรือแม้แต่เรื่องเด็กๆ ในที่สุดเซนเลอร์ถูกตัดสินให้ตายแต่เธอกลับหนีรอดมาได้ภายในวันเดียวกับที่ตารางประหารชีวิตของเธอจะเกิดขึ้น ทำให้เธอถูกตามล่าตัวจากทหารนาซี
รางวัล

ในดินแดนคอมมิวนิสในโปแลนด์ เซนเดอร์ยังคงมุ่งมั่นและทำงานช่วยเหลือของเธอต่อไปในฐานะนักสังคมสงเคราะห์ แม้จะยังคงถูกไล่ตามตัวจากรัฐบาลก็ตาม
ในปี 1965 ซึ่งเธอเป็นชาวคริสเตียนได้ประสบความสำเร็จในการให้ความช่วยเหลือชาวยิวจากพวกนาซี ได้มีการจัดกลุ่มตามสัญชาติ ชาวโปแลนด์ได้ช่วยเหลือผู้คนจำนวนมากที่สุดของผู้คนที่ช่วยชีวิตชาวยิวในช่วงฮอโลคอสต์ในโปแลนด์ ได้มีการมอบรางวัลโดยรัฐอิสราเอล ให้แก่เธอ ชาวโปแลนด์ผู้ได้รับความชอบธรรมในเชื้อชาติ (Polish Righteous Among the Nations) และนอกเหนือจากนั้นรางวัลที่เซนเลอร์ได้รับยังมี Cross of Merit (Poland) ซึ่งเป็นรางวัลที่มอบให้สำหรับผลเมืองชาวโปแลนด์ที่ทำคุณประโยชน์ให้แก่ประเทศ โดยมี 3ระดับ
1. Gold Cross of Merit
2. Silver Cross of Merit
3. Bronze Cross of Merit
รางวัล Order of the White Eagle (Poland) ซึ่งเป็นรางวัลสูงสุดที่มอบให้แก่พลเมืองที่สร้างคุณประโยชน์ระดับสูงให้แก่ประเทศอื่นๆ ซึ่งออเดอร์ ไวท์ อีเกิ้ลนี้จะติดอยู่บริเวณสายสะพายไหล่ซ้ายถึงบริเวณไหล่ขวา และนับเป็นเกียรติสูงสุดของโปแลนด์ได้รับรางวัลในช่วงปลายชีวิต Sendler สำหรับความพยายามของเธอในช่วงสงครามมนุษยธรรม
ประวัติ

ช่วงก่อนสงครามโลกครั้งที่สอง แซนเลอร์เกิดมาในชื่อ อิรีนา เซนเลอร์โอวา เมื่อวันที่ 15 กุมภาพันธ์ 1910 ที่เมืองวอร์ชอ บิดาคือ ด็อกเตอร์ สตาร์นิสลอว์ เซนเลอร์โอวา  (Dr. Stanisław Krzyżanowski) ซึงเป็นนักจิตวิทยาและภรรยาของเขา จานิน่า
เซนเลอร์โตขึ้นมาในเมืองอ็อตวอค ซึ่งเป็นเมืองที่อยู่ห่างไกลประมาณ 15 ไมล์ (24กิโลเมตร) ทางตอนใต้ของวอร์ชอซึ่งเป็นเมืองที่มีชาวยิวอาศัยอยู่ พ่อของเธอเป็นนักสังคมสงเคราะห์และช่วยเหลือคนยากจนโดยเฉพาะชาวยิว ซึ่งให้การรักษาโดยไม่คิดค่าใช้จ่าย ท่านเสียในเดือนกุมภาพันธ์ 1917 จากโรคไข้รากสาดใหญ่ซึ่งท่านติดมาจากคนไข้ของท่านเอง เมื่อท่านตายไปเหล่าคนไข้และชุมชนชาวยิวได้พยายามรวบรวมเงินเพื่อมอบให้แก่จานิน่า เซนเลอร์โอวาภรรยาและลูกสาวเพื่อเป็นการตอบแทนแก่สามีของเธอ แต่ถึงอย่างไรเธอก็ตอบปฏิเสธเงินนั้นไป
ตั้งแต่ปี 1927 เซนเลอร์ได้เรียนกฎหมาย Law 2 ปีและหลังจากนั้นเธอต่อในด้านวรรณกรรมโปแลนด์ Polish literature จากมหาวิทยาลัยวอชชอ University of Warsaw ซึ่งอยู่ในระหว่างปี 1932 ถึง 1937
เขตเบิร์ชกอ

| เขตเบิร์ชกอของบอสเนียและเฮอร์เซโกวีนา Брчко Дистрикт Босне и Херцеговине Brčko Distrikt Bosne i Hercegovine |
| --- | --- |
รัฐองค์ประกอบปกครองตนเองในบอสเนียและเฮอร์เซโกวีนา
   ธง ตราอาร์ม
ที่ตั้งของเขตเบิร์ชกอในบอสเนียและเฮอร์เซโกวีนา
พิกัด: 44°52′0″N 18°47′0″E﻿ / ﻿44.86667°N 18.78333°E﻿ / 44.86667; 18.78333
ประเทศ:  บอสเนียและเฮอร์เซโกวีนา
ก่อตั้งขึ้นโดยคำตัดสินของการอนุญาโตตุลาการขั้นสุดท้าย: 5 มีนาคม 1999
ธรรมนูญมีผลบังคับใช้: 8 มีนาคม 2000
ศูนย์กลาง: เบิร์ชกอ
การปกครอง
 • นายกเทศมนตรี: ซิจาด นิซิช
 • ประธานสมัชชา: ซินิซา มิลิช
 • หัวหน้างานระหว่างประเทศ: โจนาธาน เมนนูติ
พื้นที่
 • ทั้งหมด: 493 ตร.กม. (190 ตร.ไมล์)
ประชากร (2013)
 • ทั้งหมด: 83,516 คน
 • ความหนาแน่น: 170 คน/ตร.กม. (440 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสพื้นที่: (+387) 49
รหัส ISO 3166: BA-BRC
เว็บไซต์: เว็บไซต์ทางการ,  เว็บไซต์สมัชชา
เขตเบิร์ชกอ (บอสเนีย-โครเอเชีย-มอนเตเนโกร-เซอร์เบีย: Brčko Distrikt / Брчко Дистрикт) ชื่ออย่างเป็นทางการคือ เขตเบิร์ชกอของบอสเนียและเฮอร์เซโกวีนา (บอสเนีย-โครเอเชีย-มอนเตเนโกร-เซอร์เบีย: Brčko Distrikt Bosne i Hercegovine / Брчко Дистрикт Босне и Херцеговине) เป็นหน่วยปกครองตนเองทางตะวันออกเฉียงเหนือของบอสเนียและเฮอร์เซโกวีนา
รัฐนี้ติดกับสหพันธรัฐบอสเนียและเฮอร์เซโกวีนา และเรปูบลิกาเซิร์ปสกา ก่อตั้งขึ้นในปี 1999 เพื่อสะท้อนถึงลักษณะหลายเชื้อชาติของเบิร์ชกอและบริเวณโดยรอบ รวมถึงสถานะพิเศษภายในบอสเนียที่เพิ่งได้รับเอกราช ในความเป็นจริงแล้วเป็นเขตปกครองตนเองในท้องถิ่น เช่นเดียวกับเทศบาลอื่น ๆ ในประเทศ
เมืองหลักที่ตั้งของเขตนี้คือ เบิร์ชกอ
แหล่งข้อมูลอื่น

เว็บไซต์ทางการ
Government of the Brčko District
เชอร์ชาห์สุรี

| เชอร์ชาห์สุรี> สุลต่านแห่งเดลี |
| --- | --- |
รัชสมัย: 17 พฤษภาคม ค.ศ. 1540 – 22 พฤษภาคม ค.ศ. 1545
ราชาภิเษก: ค.ศ. 1540
รัชกาลก่อนหน้า: สมเด็จพระจักรพรรดิหุมายุน
รัชกาลถัดไป: สมเด็จพระจักรพรรดิอักบัร
ประสูติ: ค.ศ. 1472  ปาตลีบุตร รัฐพิหาร
สวรรคต: 22 พฤษภาคม ค.ศ. 1545 สหัสราม รัฐอุตตรประเทศ
พระอัครมเหสี: มลิกา บีบิ
พระราชบุตร: จาลัล คาน
เชอร์ ชาห์ สุรี
ราชวงศ์: ซูร์
พระราชบิดา: มีอัน ฮัสซัน คาน ซูร์
พระราชมารดา: พระนางมะฮาม เบกุล
เชอร์ ชาห์ สุรี (ค.ศ. 1486 – 22 พฤษภาคม ค.ศ. 1545) (ภาษาเปอร์เซีย/ปาทาน: فريد خان شير شاہ سوري – Farīd Xān Šer Šāh Sūrī, พระนามเดิม ฟาริด คาน, หรือนิยมกล่าวพระนามว่า เชอร์ คาน, "กษัตริย์เจ้าพยัคฆา") เป็นกษัตริย์ผู้สถาปนาราชวงศ์ซูร์ ซึ่งปกครองจักรวรรดิซูร์ในอินเดียตอนเหนือ โดยมีเมืองหลวงที่เดลี โดยกำเนิดเป็นชาวอัฟกันพื้นเมือง โดยพระองค์สามารถยึดจักรวรรดิโมกุลมาเป็นของพระองค์ได้ในปีค.ศ. 1540 ต่อมาหลังจากสวรรคตอย่างกะทันหันในปีค.ศ. 1545 พระโอรสจึงได้สืบราชสมบัติต่อจากพระองค์ในพระนามว่า "อิสลาม ชาห์ สุรี" ในช่วงแรกนั้นรับราชการเป็นพลทหารของจักรวรรดิโมกุล ก่อนที่จะได้รับตำแหน่งเป็นผู้บัญชาการกองทัพในรัชสมัยของสมเด็จพระจักรพรรดิบาบูร์ และต่อมาได้เป็นผู้ปกครองพิหาร ในปีค.ศ. 1537 ในขณะที่สมเด็จพระจักรพรรดิหุมายุนเสด็จแปรพระราชฐานต่างเมือง เชอร์ คานได้นำกองทัพเข้าบุกยึดครองรัฐเบงกอลและสถาปนาราชวงศ์ซูร์ขึ้น พระองค์ทรงเป็นผู้มีพระปรีชาญาณหลักแหลมทางด้านการวางแผน ทรงเป็นทั้งผู้ปกครองและจอมทัพผู้เก่งกล้า การจัดระเบียบการปกครองภายในจักรวรรดิในรัชสมัยของพระองค์เป็นการปูรากฐานสำคัญของจักรพรรดิแห่งจักรวรรดิโมกุลในรัชสมัยต่อๆมา โดยเฉพาะอย่างยิ่งในรัชสมัยของสมเด็จพระจักรพรรดิอักบัร
ในระหว่างรัชสมัยของพระองค์ซึ่งกินเวลาเพียง 5 ปีนั้น ได้ทรงจัดระเบียบการปกครองทั้งพลเรือนและการทหาร และยังเริ่มการใช้สกุลเงิน "รูปี" และยังจัดระเบียบการไปรษณีย์ของอินเดียอีกด้วย นอกจากนี้ยังทรงพัฒนาเมืองดินา-ปานาห์ ซึ่งสร้างโดยสมเด็จพระจักรพรรดิหุมายุน และเปลี่ยนชื่อเมืองใหม่เป็น "เชอร์การห์" และยังพัฒนาเมืองปาตลีบุตร ที่มีประวัติศาสตร์อันยาวนานซึ่งกำลังอยู่ในช่วงตกต่ำตั้งแต่คริสต์ศตวรรษที่ 7 เป็นต้นมา แล้วเรียกชื่อใหม่ว่า "ปัฎนา" พระองค์ยังเป็นที่จดจำจากการฆ่าเสือขนาดตัวเต็มวัยด้วยมือเปล่าในป่าของพิหาร ซึ่งเป็นที่มาของพระนามของพระองค์ พระองค์ยังเป็นผู้ที่ปรับปรุงและขยาย "แกรนด์ ทรังก์ โรด" ซึ่งเป็นถนนที่เก่าแก่และมีความยาวที่สุดในอนุทวีปอินเดีย กินระยะทางจากจิตตะกองในบังคลาเทศ ไปยังคาบูลในอัฟกานิสถาน
เดนิส ซวิซดิช

| เดนิส ซวิซดิช |
| --- | --- |


สมาชิกสภาผู้แทนราษฎรแห่งบอสเนียและเฮอร์เซโกวีนา
อยู่ในวาระ
เริ่มดำรงตำแหน่ง  6 สิงหาคม 2019
ประธานสภารัฐมนตรีแห่งบอสเนียและเฮอร์เซโกวีนาคนที่9
ดำรงตำแหน่ง 31 มีนาคม 2015 – 23 ธันวาคม 2019
ก่อนหน้า: Vjekoslav Bevanda
ถัดไป: ซอรัน เตเกลติยา
นายกรัฐมนตรีแห่งรัฐซาราเยโว
ดำรงตำแหน่ง 6 กุมภาพันธ์ 2003 – 16 พฤศจิกายน 2006
ก่อนหน้า: Nermin Pećanac
ถัดไป: Samir Silajdžić
 
ข้อมูลส่วนบุคคล
เกิด:  (1964-06-04) 4 มิถุนายน ค.ศ. 1964 (60 ปี)
เชื้อชาติ: บอสเนีย
ศาสนา: อิสลาม
พรรคการเมือง: Nip (2021-ปัจจุบัน)
การเข้าร่วม พรรคการเมืองอื่น: EPP SDA (1991-2021)
ที่อยู่อาศัย: ซาราเยโว บอสเนียและเฮอร์เซโกวีนา
ศิษย์เก่า: มหาวิทยาลัยซาราเยโว

เดนิส ซวิซดิช (บอสเนีย-โครเอเชีย-มอนเตเนโกร-เซอร์เบีย: Denis Zvizdić / Денис Звиздић) เป็นนักการเมืองชาวบอสเนียที่มีชื่อเสียง  เป็นอดีตประธานสภารัฐมนตรีของประเทศบอสเนียและเฮอร์เซโกวีนา อดีตนายกรัฐมนตรี รัฐซาราเยโว และ ประธานรัฐสภาคนปัจจุบันของประเทศบอสเนียและเฮอร์เซโกวีนา
ในฐานะประธานสภารัฐมนตรีแห่งประเทศบอสเนียและเฮอร์เซโกวีนา เขาได้รับการโหวดจากรัฐสภาทั้งหมด 40 เสียง เลือกเขา 28 เสียง ในระหว่างการดำรงตำแหน่งเขาพัฒนาศักยภาพเศรษฐกิจของบอสเนียและเฮอร์เซโกวีนา และให้สัญญากับสหภาพยุโรปที่จะผลักดันประเทศเข้าสู่การเป็นสมาชิกสหภาพยุโรป ซวิซดิชได้รับการเสนอชื่อให้เป็นประธานรัฐสภาเมื่อวันที่ 6 สิงหาคม ค.ศ. 2019 ตามรัฐธรรมนูญของบอสเนียและเฮอร์เซโกวีนา ผู้นำรัฐบาลจะดำรงตำแหน่งผู้นำนิติบัญญัติพร้อมกันไม่ได้ ในช่วงวิกฤตการณ์ดังกล่าว ส่งผลให้คณะประธานาธิบดีที่มีเฌลย์กอ ก็อมชิช, มิโลรัด โดดิก และ เชฟิก จาเฟโรวิช จัดประชุมฉุกเฉินและเสนอชื่อซอรัน เตเกลติยา เป็นประธานสภารัฐมนตรีแห่งบอสเนียและเฮอร์เซโกวีนาคนใหม่ ให้รัฐสภาโหวดยอมรับ ในวันที่ 5 ธันวาคม ค.ศ. 2019 ซึ่งทำให้ซอรัน เตเกลติยา เป็นนายกรัฐมนตรีคนต่อไปของประเทศบอสเนียและเฮอร์เซโกวีนา
ตั้งแต่ ค.ศ. 1991 เดนิส ซวิซดิช เป็นสมาชิกและรองประธานพรรคกิจประชาธิปไตยแห่งบอสเนียและเฮอร์เซโกวีนา หรือพรรคกิจประชาธิปไตยแห่งบอสเนียและเฮอร์เซโกวีนา จนกระทั่งลาออกเมื่อ ค.ศ. 2021
อาสนวิหารนิส

|  อาสนวิหารนักบุญเรปาราตาแห่งนิส |
| --- | --- |
Cathédrale Sainte-Réparate
อาสนวิหารนิส
th
43°41′50″N 7°16′33″E﻿ / ﻿43.69722°N 7.27583°E﻿ / 43.69722; 7.27583
ที่ตั้ง: นิส จังหวัดอาลป์-มารีตีม
ประเทศ:  ประเทศฝรั่งเศส
นิกาย: โรมันคาทอลิก
จารีต: ละติน
เว็บไซต์: กระทรวงวัฒนธรรมฝรั่งเศส
ประวัติ
อุทิศแก่: นักบุญเรปาราตา
เสกเมื่อ: ค.ศ. 1650
สถาปัตยกรรม
สถาปนิก: ฌ็อง-อ็องเดร กีแบร์โต  มาร์ก-อ็องตวน กรีโก
ประเภทสถาปัตย์: อาสนวิหาร
รูปแบบสถาปัตย์: สถาปัตยกรรมบาโรก
งานฐานราก: ค.ศ. 1650
แล้วเสร็จ: ค.ศ. 1699
การปกครอง
มุขมณฑล: มุขมณฑลนิส
อาสนวิหารนิส (ฝรั่งเศส: Cathédrale de Nice) หรือชื่อเต็มว่า อาสนวิหารนักบุญเรปาราตาแห่งนิส (ฝรั่งเศส: Cathédrale Sainte-Réparate de Nice; อุตซิตา: Catedrala de Santa Reparata) เป็นอาสนวิหารโรมันคาทอลิกประจำมุขมณฑลนิส ตั้งอยู่ที่ในเขตเมืองเก่าของนิส (Vieux Nice) จังหวัดอาลป์-มารีตีม ในแคว้นพรอว็องซาลป์โกตดาซูร์ ประเทศฝรั่งเศส สร้างขึ้นเพื่ออุทิศแด่แม่พระรับเกียรติยกขึ้นสวรรค์และนักบุญเรปาราตา ขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906
อาสนวิหารถูกสร้างขึ้นตอนแรกโดยหันหน้าทางทิศเหนือเป็นทรงสี่เหลี่ยมผืนผ้า ต่อมาได้สร้างใหม่ตามต้นแบบของโบสถ์ซานตาซูซานาที่กรุงโรม เป็นทรงกางเขนหันหน้าทางทิศตะวันออก พร้อมทั้งหอหลังคาโดมที่มุงด้วยกระเบื้องเคลือบแบบเจนัวตั้งอยู่ตรงกลางวิหาร สถาปัตยกรรมของตัววิหารเป็นแบบบาโรก
ภายหลังมีการปรับปรุงเพิ่มเติม รวมถึงหอระฆังซึ่งสร้างระหว่างปี ค.ศ. 1731 ถึง ค.ศ. 1757 ซึ่งบดบังทัศนียภาพของโดมในบางส่วน ต่อมาในระหว่างปี ค.ศ. 1825 ถึง ค.ศ. 1830 ได้มีการตกแต่งหน้าบันฝั่งทิศตะวันตกใหม่เป็นแบบฟื้นฟูบาโรก ต่อมาระหว่างปี ค.ศ. 1900 ถึง ค.ศ. 1903 ได้มีการสร้างต่อเติมมุขโค้งขนาบบริเวณร้องเพลงสวดทั้งสองด้าน
ภายในอาสนวิหารมีการตกแต่งแบบบาโรก ประกอบด้วยโบสถ์น้อยจำนวน 10 หอ ซึ่งแต่ละหอสร้างอุทิศให้นักบุญต่าง ๆ บริเวณแท่นบูชาประกอบด้วยภาพตกแต่งเกี่ยวกับพระนางมารีย์พรหมจารีและนักบุญเรปาราตา ผู้ที่ได้รับการอุทิศถวาย และยังเก็บเรลิกไว้ตั้งแต่ปี ค.ศ. 1690 เป็นต้นมา
ประวัติ

อาสนวิหารได้สร้างบนโบสถ์นักบุญปงส์ราวต้นคริสต์ศตวรรษที่ 13 และต่อมาได้กลายเป็นโบสถ์ประจำเขตแพริชในปี ค.ศ. 1246
ในช่วงครึ่งศตวรรษแรกของคริสต์ศตวรรษที่ 16 ได้มีการย้ายที่ตั้งของบิชอปของมุขมณฑลนิส จากอาสนวิหารซีมีเย ที่ตั้งอยู่บนเนินเขาปราสาท ที่มองลงมาเห็นตัวเมืองนิส โดยทำพิธีย้ายมาที่โบสถ์นักบุญเรปาราตาแห่งนี้ โดยมีผู้ทำพิธีคือบิชอปลุยจี ปัลลาวีชีนี พร้อมทั้งชาร์ล เอมานุแอลที่ 1 ดยุกแห่งซาวอย โดยเรียกชื่ออาสนวิหารนี้ว่า chiesa-cattedrale ซึ่งต่อมาในปี ค.ศ. 1649 ได้ขยับขยายตัววิหารที่มีขนาดเล็กเกินไป โดยบิชอปดีดีเย ปาเลอตี ได้ว่าจ้างสถาปนิกฌ็อง-อ็องเดร กีแบร์โต เพื่อสร้างให้มีความสง่างามสมฐานะของเมืองนิส
ต่อมาโบสถ์ได้รับการยกฐานะเป็นอาสนวิหารน้อย (basilique-cathedrale) เมื่อวันที่ 27 พฤษภาคม ค.ศ. 1949
อาลี มาห์ดิ มูฮัมหมัด

| อาลี มาห์ดิ มูฮัมหมัด |
| --- | --- |

ประธานาธิบดีคนที่ 4 แห่งโซมาเลีย
ดำรงตำแหน่ง 27 มกราคม พ.ศ. 2534 – 3 มกราคม พ.ศ. 2540
ก่อนหน้า: ไซอัด บาร์รี
ถัดไป: ว่าง (3 มกราคม พ.ศ. 2540–27 สิงหาคม พ.ศ. 2543); อับดิคาซิม ซาลาด ฮัสซัน หลังจากนั้น
 
ข้อมูลส่วนบุคคล
เกิด: 1 มกราคม ค.ศ. 1939(1939-01-01) โจวฮาร์ โซมาเลีย
เสียชีวิต: 10 มีนาคม ค.ศ. 2021(2021-03-10) (82 ปี) ไนโรบี เคนยา
ศาสนา: อิสลาม
พรรคการเมือง: รัฐสภาแห่งสหรัฐโซมาลี

อาลี มาห์ดิ มูฮัมหมัด (โซมาลี: Cali Mahdi Maxamed, อาหรับ: علي مهدي محمد); 1 มกราคม พ.ศ. 2482 – 10 มีนาคม พ.ศ. 2564) เป็นผู้ประกอบการและนักการเมืองชาวโซมาเลีย เขาเคยดำรงตำแหน่งประธานาธิบดีโซมาเลียตั้งแต่ มกราคม พ.ศ. 2534 – มกราคม พ.ศ. 2540
มูฮัมหมัดขึ้นสู่อำนาจหลังจากที่คองเกรสสหโซมาลี องค์การทางทหารของเขากับพันธมิตรกลุ่มต่อต้านติดอาวุธอื่น สามารถปลดประธานาธิบดีไซอัด บาร์รีผู้ครองอำนาจอย่างยาวนาน อย่างไรก็ตามมูฮัมหมัดไม่สามารถที่จะใช้อำนาจของเขาเกินกว่าส่วนของเมืองหลวงได้ อำนาจได้รับการแทนที่โดยผู้นำกลุ่มอื่น ๆ ในภาคใต้ ครึ่งหนึ่งของประเทศ และโดยหน่วยงานของดินแดนปกครองตนเองในภาคเหนือ
ชีวิตช่วงต้น

มูฮัมหมัดเกิดเมื่อ ค.ศ. 1939 ที่โจวฮาร์ซึ่งเป็นเมืองเกษตรกรรมทางตอนใต้ของภูมิภาคชาเบลกลาง (ซึ่งต่อมากลายเป็นอาณานิคมของอิตาลีและรู้จักกันในชื่ออิตาเลียนโซมาลีแลนด์) ครอบครัวของเขามีเชื้อสายอับกัลฮาวิยี
อาชีพ > คองเกรสสหโซมาลี

บทความหลัก: การปฏิวัติโซมาเลีย และ คองเกรสสหโซมาลี
มูฮัมหมัดเริ่มต้นอาชีพในฐานะนักธุรกิจ โดยทำงานบริษัทอิสระแห่งหนึ่งที่โมกาดิชู ต่อมา เขาได้เข้าสู่อาชีพการเมืองใน ค.ศ. 1968 เพื่อแย่งชิงที่นั่งตำแหน่งสมาชิกสภาผู้แทนราษฎรโมกาดิชู
หลังจากประสบความล้มเหลวในแคมเปญโอกาเดนเมื่อปลายทศวรรษ 1970 ไซอัด บาร์รีได้จับกุมรัฐบาลและเจ้าหน้าที่ทหารเนื่องจากสงสัยในเหตุรัฐประหาร 1978 ที่ก่อไม่สำเร็จ ประชาชนส่วนใหญ่ที่คิดการกบฏถูกตัดสินให้ประหารชีวิต อย่างไรก็ตาม เจ้าหน้าที่ทหารส่วนหนึ่งหลบหนีไปต่างประเทศและก่อตั้งกลุ่มทางการเมืองเพื่อขับไล่รัฐบาลบาร์รี
ปลายทศวรรษ 1980 รัฐบาลบาร์รีตกต่ำลงเพื่อการปกครองที่เป็นเผด็จการและมีการเคลื่อนไหวที่สนับสนุนเดิร์กซึ่งเป็นกลุ่มคอมมิวนิสต์ในเอธิโอเปีย สิ่งนี้นำไปสู่สงครามกลางเมืองโซมาเลียใน ค.ศ. 1991 ซึ่งนับเป็นจุดสิ้นสุดของรัฐบาลบาร์รีและการแตกสลายของกองทัพแห่งชาติโซมาเลีย (SNA) กลุ่มที่ต่อต้านบาร์รีเริ่มมีบทบาทและอำนาจทางการเมือง กองกำลังติดอาวุธที่นำโดยผู้บัญชาการคองเกรสสหโซมาลี (USC) อย่างอาลี มาห์ดิ มูฮัมหมัด และนายพลอย่างมูฮัมหมัด ฟาราห์ ไอดิด เกิดความขัดแย้งจากการแย่งชิงอำนาจในการปกครองเมืองหลวง
อาชีพ > ประธานาธิบดีโซมาเลีย

ในการประชุมนานาชาติหลายครั้งที่จัดขึ้นที่ประเทศเพื่อนบ้านอย่างจิบูติเมื่อ ค.ศ. 1991 ไอดิด นายพลคองเกรสสหโซมาลี ประกาศคว่ำบาตรการประชุมครั้งแรก และจากการที่มูฮัมหมัดได้รับความชอบธรรมจากการประชุมที่จิบูติ ทำให่เขาได้รับการรับรองจากนานาชาติในฐานะประธานาธิบดีโซมาเลียคนใหม่ จิบูติ, อียิปต์, ซาอุดีอาระเบีย และอิตาลี เป็นประเทศที่ขยายการรับรองในการบริหารของมูฮัมหมัด อย่างไรก็ตาม เขาไม่สามารถที่จะใช้อำนาจของเขาเกินกว่าส่วนของเมืองหลวงได้ อำนาจได้รับการแทนที่โดยผู้นำกลุ่มอื่น ๆ ในภาคใต้ ครึ่งหนึ่งของประเทศ และโดยหน่วยงานของดินแดนปกครองตนเองในภาคเหนือ การแข่งขันเพื่ออิทธิพลและทรัพยากรระหว่างมูฮัมหมัดกับไอดิดดำเนินเรื่อยมาระหว่าง ค.ศ. 1992–95 ซึ่งเป็นช่วงที่สหประชาชาติเข้ามาทำภารกิจในโซมาเลีย (UNOSOM I, UNOSOM II, และ UNITAF) จนกระทั่งไอดิดเสียชีวิตใน ค.ศ. 1996
ค.ศ. 2000 มูฮัมหมัดเข้าร่วมการประชุมอีกครั้งที่จิบูติ เขาเสียตำแหน่งประธานาธิบดีให้กับอับดิคาซิม ซาลาด ฮัสซัน อดีตรัฐมนตรีว่าการกระทรวงมหาดไทยและรัฐมนตรีว่าการกระทรวงการคลังในรัฐบาลของบาร์รี มูฮัมหมัดได้กล่าวยอมรับผลการเลือกตั้งและจะช่วยสนับสนุนการทำงานร่วมกับประธานาธิบดีคนใหม่
วันที่ 10 มีนาคม 2021 เขาเสียชีวิตที่ไนโรบีในเคนยา หลังจากติดเชื้อไวรัสโควิด–19
เด็กหญิงอัฟกัน

| เด็กหญิงอัฟกัน |
| --- | --- |
ภาพวาด
ปี: 1984
สื่อ: สไลด์ฟิล์มสีโกดาโครม 64, กล้องนิกอน FM2 และเลยส์นิกกอร์ 105mm Ai-S F2.5
หัวเรื่อง: ชาร์บาต กูลา
เจ้าของ: สตีฟ แมคเคอรี
เด็กหญิงอัฟกัน (อังกฤษ: Afghan Girl) เป็นภาพถ่ายบุคคลของชาร์บาต กูลา (ปาทาน: شربت ګله, ออกเสียง: [ˈʃaɾbat]; เกิด ป. 1972) หรือรู้จักในชื่อ ชาร์บาต บีบี (Sharbat Bibi) ถ่ายในปี 1984 โดยช่างภาพข่าว สตีฟ แมคเคอรี ภาพนี้ปรากฏเป็นปกบนฉบับเดือนมิถุนายน 1985 ของนิตยสาร เนชั่นแนล จีโอกราฟิก ภาพนี้เป็นของเด็กหญิงตาสีเขียวใต้ผ้าคลุมศีรษะสีแดง กำลังจ้องมาที่กล้องอย่างดุดัน แรกเริ่มไม่ทราบแน่ชัดว่าบุคคลในภาพคือใคร จนกระทั่งในช่วงต้นปี 2002 ที่ซึ่งเธอถูกระบุว่าคือชาร์บาต กูลา ขณะนั้นเธอเป็นเด็กหญิงชาวปาทาน อาศัยอยู่ใกล้กับนาซีร์บากในค่ายผู้ลี้ภัยชาวอัฟกานิสถานในประเทศปากีสถาน ระหว่างที่อัฟกานิสถานถูกสหภาพโซเวียตปกครอง
มีการเชื่อมโยงภาพถ่ายนี้กับ โมนาลิซา ภาพเขียนชื่อดังของเลโอนาร์โด ดา วินชี และได้รับการเรียกขานว่าเป็น "โมนาลิซาโลกที่สามของโลกที่หนึ่ง" (the First World's Third World Mona Lisa) ภาพนี้กลายมาเป็นภาพ "สัญลักษณ์" (emblematic) ของ "สตรีผู้ลี้ภัยในค่ายห่างไกลบางค่าย" ผู้ซึ่งควรค่าแก่ความหลงใหลจากผู้ชมภาพชาวตะวันตก นอกจากนี้ภาพนี้ยังกลายเป็นภาพสัญลักษณ์ของประเทศอัฟกานิสถานในสายตาตะวันตก
เชคูปุรา

| เชคูปุรา شیخوپورہ شیخوپور |
| --- | --- |
นคร
หิรัญมินาร์, ป้อมเชคูปุรา
เชคูปุราแสดงแผนที่แคว้นปัญจาบเชคูปุราแสดงแผนที่ประเทศปากีสถาน
พิกัด: 31°42′40″N 73°59′16″E﻿ / ﻿31.71111°N 73.98778°E﻿ / 31.71111; 73.98778
ประเทศ:  ปากีสถาน
แคว้น:  แคว้นปัญจาบ
เขต: ละฮอร์
อำเภอ: เชคูปุรา
พื้นที่
 • City: 75 ตร.กม. (29 ตร.ไมล์)
 • รวมปริมณฑล: 3,030 ตร.กม. (1,170 ตร.ไมล์)
ความสูง: 236 เมตร (774 ฟุต)
ประชากร (2017)
 • City: 473,129 คน
 • อันดับ: ที่ 16 ในปากีสถาน
 • ความหนาแน่น: 6,300 คน/ตร.กม. (16,000 คน/ตร.ไมล์)
เขตเวลา: UTC+5 (PST)
รหัสไปรษณีย์: 39350
เลขยูเนียนเคาน์ซิล: 51
เชคูปุรา (อูรดู: شیخوپورہ , ปัญจาบ: شیخوپور คุรมุขี: ਸ਼ੇਖ਼ੂਪੁਰਾ; Shekhupura หรือ Sheikhupura) เป็นเมืองในแคว้นปัญจาบ ประเทศปากีสถาน สร้างขึ้นโดยจักรพรรดิชะฮันคีร์แห่งจักวรรดิโมกุลในปี ค.ศ. 1607 เชคูปุราเป็นเมือวที่มีประชากรมากสุดอันดับที่ 16 ของประเทศ และเป็นศูนย์กลางการปกครองของอำเภอชื่อเดียวกัน เชคูปุราเป็นเมืองอุตสาหกรรมและเป็นปริมณฑล (satellite town) ของนครลาฮอร์ ซึ่งตั้งอยู่ห่างออกไป 38 กิโลมเตร
ศัพทมูล

เดิมทีภูมิภาคโดยรอบของเชคูปุรามีชื่อเรียกว่า วีรกครห์ (Virk Garh) หรือ วีรกะ (Virk) ซึ่งมาจากชาวจัต ชนเผ่าที่อาศัยดั้งเดิมในพื้นที่ หลังนรรเชคูปุราก่อตั้งขึ้นในปี 1607 โดยจักรวรรดิโมกุล จักรพรรดิชะฮันคีร์เป็นผู้ตั้งชื่อเมืองตามชื่อของตัวเอง ชื่อของเมืองปรากฏครั้งแรกในอัตชีวประวัติของชะฮันคีร์ Tuzk-e-Jahangiri ซึ่งเขาเรียกเมืองนี้ว่า ชะฮันคีรปุระ (Jehangir pura) ส่วนชื่อปัจจุบันของเมือง "เชคูปุรา" มาจากชื่อเล่นของชะฮันคีร์ซึ่งคือ เชคู (Shekhu) ซึ่งมารดาของชะฮันคีร์ (ภรรยาของจักรพรรดิอักบัร) เป็นผู้ตั้งให้
เจาดอวอ

| เจาดอวอ |
| --- | --- |
จากบน ซ้ายไปขวา: มุมมองเมือง ปราสาทเจาดอวอ อาคารสมัยโบราณ ศาลแขวง
   ธง ตราอาร์ม
เจาดอวอ
พิกัด: 53°14′N 20°11′E﻿ / ﻿53.233°N 20.183°E﻿ / 53.233; 20.183
ประเทศ:  โปแลนด์
จังหวัด: วาร์เมีย-มาซูรือ
เทศมณฑล: เจาดอวอ
อำเภอ: เจาดอวอ (urban gmina)
ก่อตั้ง: คริสต์ศตวรรษที่ 14
สิทธิเมือง: 1344
การปกครอง
 • นายกเทศมนตรี: Grzegorz Mrowiński
พื้นที่
 • ทั้งหมด: 13.35 ตร.กม. (5.15 ตร.ไมล์)
ประชากร (2006)
 • ทั้งหมด: 20,824 คน
 • ความหนาแน่น: 1,600 คน/ตร.กม. (4,000 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 13-200
รหัสพื้นที่: +48 23
ป้ายทะเบียนรถยนต์: NDZ
ถนนของจังหวัด:   
เว็บไซต์: http://www.dzialdowo.pl
เจาดอวอ (โปแลนด์: Działdowo, ออกเสียง: [d͡ʑau̯ˈdɔvɔ]; เยอรมัน: Soldau) เป็นเมืองทางภาคกลางตอนเหนือของประเทศโปแลนด์ ภายในเขตจังหวัดวาร์เมีย-มาซูรือ เมืองก่อตั้งขึ้นในศตวรรษที่ 14 มีเนื้อที่ 13.35 ตารางกิโลเมตร และใน ค.ศ. 2006 มีประชากร 20,824 คน
แหล่งข้อมูลอื่น

Official town webpage (โปแลนด์)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่ 
53°14′N 20°11′E﻿ / ﻿53.233°N 20.183°E﻿ / 53.233; 20.183
อาร์กาดียุช มีลิก

| 0 | 1 | 2 | 3 |
| --- | --- | --- | --- |
 มีลิกกับนาโปลีใน ค.ศ. 2019
ข้อมูลส่วนตัว
ชื่อเต็ม:  อาร์กาดียุช กรึสเตียน มีลิก
วันเกิด:   (1994-02-28) 28 กุมภาพันธ์ ค.ศ. 1994 (30 ปี)
สถานที่เกิด:  ตือคือ โปแลนด์
ส่วนสูง:  1.86 เมตร (6 ฟุต 1 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  ยูเวนตุส
หมายเลข:  14
สโมสรเยาวชน
0000–2011:  รอซวุยกาตอวิตแซ
สโมสรอาชีพ*
| ปี |  ทีม |  ลงเล่น |  (ประตู) |
| 2011–2013 |  กูร์ญิกซับแช |  38 |  (11) |
| 2013–2015 |  ไบเออร์เลเวอร์คูเซิน |  6 |  (0) |
| 2013–2014 |  → เอาคส์บวร์ค (ยืมตัว) |  18 |  (2) |
| 2014–2015 |  → อายักซ์ (ยืมตัว) |  21 |  (11) |
| 2015–2016 |  อายักซ์ |  31 |  (21) |
| 2016–2022 |  นาโปลี |  93 |  (38) |
| 2021–2022 |  → มาร์แซย์ (ยืมตัว) |  38 |  (16) |
| 2022– |  มาร์แซย์ |  2 |  (0) |
| 2022– |  → ยูเวนตุส (ยืมตัว) |  22 |  (7) |
ทีมชาติ‡
| 2011 |  โปแลนด์ อายุไม่เกิน 17 ปี |  5 |  (1) |
| 2011–2012 |  โปแลนด์ อายุไม่เกิน 19 ปี |  11 |  (3) |
| 2012–2014 |  โปแลนด์ อายุไม่เกิน 21 ปี |  15 |  (3) |
| 2012– |  โปแลนด์ |  67 |  (16) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 21:53, 29 กุมภาพันธ์ ค.ศ. 2020 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 13 ตุลาคม ค.ศ. 2019
อาร์กาดียุช กรึสเตียน มีลิก (โปแลนด์: Arkadiusz Krystian Milik; เกิดวันที่ 28 กุมภาพันธ์ ค.ศ. 1994) เป็นนักฟุตบอลชาวโปแลนด์ ปัจจุบันเล่นในตำแหน่งกองหน้าให้กับสโมสรอิตาลี ยูเวนตุส และทีมชาติโปแลนด์
มีลิกเริ่มต้นเล่นฟุตบอลเยวาชนกับสโมสรรอซวุยกาตอวิตแซ (Rozwój Katowice) ต่อมาใน ค.ศ. 2011 ได้เซ็นสัญญากับสโมสรกูร์ญิกซับแช และต่อมาใน ค.ศ. 2012 เขาย้ายไปไบเออร์เลเวอร์คูเซิน ซึ่งเขาก็ได้ถูกปล่อยยืมตัวให้กับเอาคส์บวร์คและอายักซ์ ต่อมาในฤดูกาล 2015–16 มีลิกย้ายไปอายักซ์ด้วยสัญญา 4 ปี ค่าตัวที่รายงานอยู่ที่ 2.8 ล้านยูโร ในช่วงที่เขาเล่นให้กับอายักซ์นั้น เขาทำประตูได้มากจนติดอันดับต้น ๆ ของผู้ทำประตูสูงสุดในฤดูกาลของเอเรอดีวีซี ต่อมาในวันที่ 1 สิงหาคม ค.ศ. 2016 เขาย้ายไปนาโปลีด้วยค่าตัว 35 ล้านยูโร เพื่อแทนที่อดีตกองหน้าของสโมสรอย่างกอนซาโล อิกัวอิน
ในระดับทีมชาติ มีลิกได้ลงเล่นในฟุตบอลชิงแชมป์แห่งชาติยุโรป 2016 ซึ่งเขาพาทีมเข้าถึงรอบก่อนรองชนะเลิศ นอกจากนี้ เขายังได้ลงเล่นในฟุตบอลโลก 2018 ซึ่งทีมชาติของเขาจบในรอบแบ่งกลุ่ม
สถิติอาชีพ > ทีมชาติ

| โปแลนด์> ปี | โปแลนด์> ลงเล่น | โปแลนด์> ประตู | โปแลนด์>  |
| --- | --- | --- | --- |
| 2012 | 4 | 1 |  |
| 2013 | 2 | 0 |  |
| 2014 | 8 | 5 |  |
| 2015 | 8 | 4 |  |
| 2016 | 11 | 1 |  |
| 2017 | 3 | 1 |  |
| 2018 | 9 | 1 |  |
| 2019 | 4 | 1 |  |
| ทั้งหมด | 49 | 14 |  |
สถิติอาชีพ > ประตูในนามทีมชาติ

| ลำดับ | วันที่ | สนาม | นัดที่ | คู่แข่ง | ประตู | ผล | รายการแข่งขัน |
| --- | --- | --- | --- | --- | --- | --- | --- |
| 1 | 14 ธันวาคม 2012 | Mardan Sports Complex, อักซู, ตุรกี | 4 |  มาซิโดเนียเหนือ | 1–0 | 4–1 | กระชับมิตร |
| 2 | 6 มิถุนายน 2014 | Stadion Energa Gdańsk, กดัญสก์, โปแลนด์ | 9 |  ลิทัวเนีย | 1–1 | 2–1 | กระชับมิตร |
| 3 | 11 ตุลาคม 2014 | สนามกีฬาแห่งชาติ, วอร์ซอ, โปแลนด์ | 11 |  เยอรมนี | 1–0 | 2–0 | ฟุตบอลชิงแชมป์แห่งชาติยุโรป 2016 รอบคัดเลือก |
| 4 | 14 ตุลาคม 2014 | สนามกีฬาแห่งชาติ, วอร์ซอ, โปแลนด์ | 12 |  สกอตแลนด์ | 2–2 | 2–2 | ฟุตบอลชิงแชมป์แห่งชาติยุโรป 2016 รอบคัดเลือก |
| 5 | 14 พฤศจิกายน 2014 | Boris Paichadze Dinamo Arena, ทบิลีซี, จอร์เจีย | 13 |  จอร์เจีย | 4–0 | 4–0 | ฟุตบอลชิงแชมป์แห่งชาติยุโรป 2016 รอบคัดเลือก |
| 6 | 18 พฤศจิกายน 2014 | Stadion Miejski, วรอตสวัฟ, โปแลนด์ | 14 |  สวิตเซอร์แลนด์ | 2–1 | 2–2 | กระชับมิตร |
| 7 | 13 มิถุนายน 2015 | สนามกีฬาแห่งชาติ, วอร์ซอ, โปแลนด์ | 16 |  จอร์เจีย | 1–0 | 4–0 | ฟุตบอลชิงแชมป์แห่งชาติยุโรป 2016 รอบคัดเลือก |
| 8 | 7 กันยายน 2015 | สนามกีฬาแห่งชาติ, วอร์ซอ, โปแลนด์ | 19 |  ยิบรอลตาร์ | 5–0 | 8–1 | ฟุตบอลชิงแชมป์แห่งชาติยุโรป 2016 รอบคัดเลือก |
| 9 | 7 กันยายน 2015 | สนามกีฬาแห่งชาติ, วอร์ซอ, โปแลนด์ | 19 |  ยิบรอลตาร์ | 7–0 | 8–1 | ฟุตบอลชิงแชมป์แห่งชาติยุโรป 2016 รอบคัดเลือก |
| 10 | 17 พฤศจิกายน 2015 | Stadion Miejski, วรอตสวัฟ, โปแลนด์ | 22 |  เช็กเกีย | 1–0 | 3–1 | กระชับมิตร |
| 11 | 12 มิถุนายน 2016 | สนามกีฬานิส, นิส, ฝรั่งเศส | 27 |  ไอร์แลนด์เหนือ | 1–0 | 1–0 | ฟุตบอลชิงแชมป์แห่งชาติยุโรป 2016 |
| 12 | 4 กันยายน 2017 | สนามกีฬาแห่งชาติ, วอร์ซอ, โปแลนด์ | 36 |  คาซัคสถาน | 1–0 | 3–0 | ฟุตบอลโลก 2018 รอบคัดเลือก |
| 13 | 20 พฤศจิกายน 2018 | Estádio D. Afonso Henriques, กีมาไรช์, โปรตุเกส | 45 |  โปรตุเกส | 1–1 | 1–1 | ยูฟ่าเนชันส์ลีก ลีกเอ 2018–19 |
| 14 | 13 ตุลาคม 2019 | สนามกีฬาแห่งชาติ, วอร์ซอ, โปแลนด์ | 49 |  มาซิโดเนียเหนือ | 2–0 | 2–0 | ฟุตบอลชิงแชมป์แห่งชาติยุโรป 2020 รอบคัดเลือก |